***Az én városom, a mi Világörökségünk***

**VIDEÓPÁLYÁZAT**

A **Világörökség Városok Szervezete** (OWHC Organisation of World Heritage Cities) videópályázatot hirdet ***„Az én városom, a mi Világörökségünk”*** *(My city, our World Heritage)* címmel.

Budapest Főváros Önkormányzata, mint az OWHC szervezet tagja a Deák 17 Galéria közreműködésével várja a jelentkezéseket a verseny első fordulójára, melyen kiválasztásra kerül mindkét kategória legjobbja, akik részt vehetnek a nemzetközi megmérettetésen.

A pályázat **két kategóriában** kerül meghirdetésre: **14-17 év közötti**, illetve **18-21 év közötti** fiatalok vehetnek részt a versenyen.

* A pályázók **maximum 5 perces videóban**, a Youtube-ra feltöltve mutathatják be angol/francia/spanyol nyelven, hogy **a világörökség szempontjából mit jelent számukra Budapest, a város, ahol élnek.** Fontos, hogy a videó a világörökségi várost **vizuálisan** mutassa be, és ne legyen túlzsúfolva szöveggel.

Hangeffektusok, zene (szöveggel vagy anélkül) és narrátor használatára van lehetőség.

Narráció vagy szöveg felhasználása esetén a használandó nyelv az OWHC munkanyelveinek egyike: **angol/francia/spanyol**.

* A videópályázatra **egyének és csapatok egyaránt** jelentkezhetnek.
* A videók készítésénél **videókamera, számítógép vagy mobiltelefon** használható.
* A videók formátumát tekintve **YouTube-kompatibilisnek** kell lenniük.

Ezek a formátumok a következők: .wmv (Windows Movie Maker, Windows Media Player stb.), .avi (Audio Video Interleave), .mov (iMovie), .mpg (Quick Time video format).

* A versenyzőknek a videókat fel kell tölteniük a YouTube-ra.

**A versenyre való jelentkezés módja:**

**Regisztrációs űrlap kitöltése és megküldése e-mailen a deak17galéria@gmail.com-ra, amely tartalmazza a YouTube  video elérhetőségét.**

**Regisztrációs űrlap letölthető az alábbi linkről:**

<http://www.deak17galeria.hu/programok/az-en-varosom-a-mi-vilagoroksegunk---videopalyazat>

**Határidő: 2017. május 14. 24,00 óra**.

**Díjazás**:

Budapest Főváros Önkormányzata a szakmai zsűri előzsűrizését követően kategóriaként 1-1 pályamunkákat küld tovább Dél-Koreába a nemzetközi megmérettetésre.

A nemzetközi zsűrizés 14-17 év közöttiek kategóriájának győztese 1.000 USD, a 18-21 év közöttiek kategóriájának győztese 2.000 USD pénzjutalomban részesül.

A győztes pályázatokat az OWHC megjeleníti a szervezet honlapján is, az eredményhirdetésre 2017. október 31-november 3. között kerül sor Gyeongju városban (Dél-Korea), az OWHC 14. Világkongresszusán.

**További információk a Deák 17 Galéria** [**honlapján**](http://www.deak17galeria.hu/programok/az-en-varosom-a-mi-vilagoroksegunk---videopalyazat) **és az OWHC** [**weboldalán**](http://www.ovpm.org/en/video_competition) **olvashatók.**